[{"text_idx": "#000001", "text": "Lasterketa bat baino askoz gehiago"}, {"text_idx": "#000002", "text": "32 taldek parte hartu dute Mundukide Fundazioak antolatzen duen laugarren lasterketa solidarioan, gehienak MONDRAGON Korporazioko kooperatibetako ordezkariak. Gainera, beste ehun bat lagunek oinezko ibilbidea egiteko aukera izan dute, horietatik askok nordic walking modalitatean. Aurtengo edizioan eguraldi bikaina eta lasterkarien arteko giro ederra izan dira protagonista nagusiak. Guztira, 200 lagun baino gehiagok parte hartu dute lasterketa eta oinezko zein nordic walking modalitateetan."}, {"text_idx": "#000003", "text": "Kirol arloari dagokionez, Fagor Ederlan Tafallako taldea izan da azkarrena, bigarren urtez jarraian. Gizon eta emakumeek osatutako taldeei dagokienez, Copreci izan da irabazlea, baita emakumezko taldeen kategorian ere. Nordic walking modalitatean egin dutenen artean, Athlon kooperatibako kideak izan dira azkarrenak helmugaratzen."}, {"text_idx": "#000007", "text": "Kirol arloaz eta kooperatiben arteko leihakortasun sanoaz gainera, lasterketa solidarioaren helburu nagusia da kooperazio kooperatiboa sustatzea, bereziki Mundukidek munduan dituen proiektuetan; Brasilen, Mozambiquen eta Colombian."}, {"text_idx": "#000009", "text": "MONDRAGONen etapa berria da TU Lankide aldizkariaren ale berrituaren azaleko gaia. 30 proiektu biltzen ditugu hainbat jarduera-esparrutan: energia, aeroespaziala, ekonomia zirkularra, mugikortasun elektrikoa, digitalizazioa, ekintzailetza..."}, {"text_idx": "#000012", "text": "Euskal Herrira etortzen diren etorkinen errealitatera hurbiltzeko asmoz abiarazi dute ekimena Debagoieneko hiru ikastolek. Hala, ekintza eta ekitaldi ezberdinak antolatuko dituzte martxoan zehar ekimenaren berri emateko."}]